രജതജൂബിലി ആഘോഷവും ബിഷപ്പിന് ആദരവും നെയ്യാറ്റിന്കര: നെയ്യാറ്റിന്കര ലത്തീന് രൂപത രജതജൂബിലി ആഘോഷം വ്ലാത്താങ്കര സ്വര്ഗാരോപിത മാതാ ഫെറോന ദേവാലയത്തില് ബിഷപ്പ് സ്റ്റാന്ലി റോമന് ഉദ്ഘാടനം ചെയ്തു. മെത്രാഭിഷേകത്തോടനുബന്ധിച്ച് ബിഷപ്പ് വിന്സെന്റ് സാമുവലിനെ ആദരിച്ചു. റീജിയണല് കോ ഓര്ഡിനേറ്റര് അദ്ധ്യക്ഷനായിരുന്നു. രൂപതാ വികാരി ജനറല് ജി. ക്രിസ്തുദാസ്,ചാന്സിലര് ഡോ. ജോസഫ് റാഫേല്, വി.പി. ജോസ്, ഡോ.വിന്സെന്റ് കെ.പീറ്റര്, അല്ഫോന്സ് ലിഗോരി, വിന്സന്റ് എം.എല്.എ, ഫാ. ജോസഫ് അനില്, ഫാ. ഷൈജു ദാസ്, നേശന്.ജി, സിസ്റ്റര് നിര്മ്മല ജയിംസ്, മല്ലിക.കെ, ബിജോയ് എസ്.എല്, പി.ആര്. പോള് എന്നിവര് പങ്കെടുത്തു. വിവിധ മേഖലകളില് 25 വര്ഷത്തിലധികം സേവനമനുഷ്ഠിച്ച വ്യക്തികളെ ചടങ്ങില് ആദരിച്ചു.ജൂബിലി ആഘോഷ സ്മാരകമായി കൊടങ്ങാവിളയില് നിര്മ്മിക്കുന്ന ജൂബിലി കണ്വെന്ഷന് സെന്ററിന്റെ ശിലാശീര്വാദം ബിഷപ്പ് വിന്സെന്റ് സാമുവല് നിര്വഹിച്ചു. ബിഷപ്പ് വിന്സെന്റ് സാമുവലിന്റെ മുഖ്യകാര്മികത്വത്തില് പൊന്തിഫിക്കല് ദിവ്യബലിയും നടന്നു.